ΚΑΝΟΝΙΣΜΟΣ (ΕΟΚ) αριθ. 2071/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για την τροποποίηση του κανονισμού (ΕΟΚ) αριθ. 804/68 περί κοινής οργανώσεως των αγορών στον τομέα του γάλακτος και των γαλακτοκομικών προϊόντων ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κονότητας, και ιδίως το άρθρο της 43, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι το άρθρο 5β του κανονισμου (ΕΟΚ) αριθ. 804/68 (4) προβλέπει τον ετήσιο καθορισμό ενός κατωτάτου ορίου εγγύησης για το γάλα- ότι το καθεστώς συμπληρωματικής εισφοράς το οποίο καθορίζεται στο άρθρο 5γ του ίδιου κανονισμού έχει παρόμοιο στόχο και αντικαθιστά στην πράξη το άρθρο 5β το οποίο θα πρέπει επομένως να καταργηθεί- ότι, για να απλουστευθούν και να διασαφηνισθούν οι έννοιες αυτές, φαίνεται σκόπιμο από νομοθετική άποψη να θεσπιστούν οι βασικές διατάξεις οι σχετικές με το καθεστώς συμπληρωματικής εισφοράς που εφαρμόζεται από 1ης Απριλίου 1993 σε ξεχωριστό κανονισμό- ότι θα πρέπει να τροποποιηθεί κατ' αυτή την έννοια το άρθρο 5γ του κανονισμού (ΕΟΚ) αριθ. 804/68- ότι για την όγδοη περίοδο του καθεστώτος της συμπληρωματικής εισφοράς, είχε προβλεφθεί να επιτρέπεται στα κράτη μέλη να καταχωρούν τις προσωρινές παραχωρήσεις ποσότητας αναφοράς μέχρι τις 31 Δεκεμβρίου 1991- ότι είναι σκόπιμο να διατηρηθεί αυτή η ευκαμψία, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 804/68 τροποποιείται ως εξής: 1. Το άρθρο 5β καταργείται. 2. Στο άρθρο 5γ παράγραφος 1α, το τρίτο εδάφιο αντικαθίσταται από το ακόλουθο κείμενο: "Κατά παρέκκλιση του πρώτου εδαφίου, τα κράτη μέλη μπορούν να επιτρέπουν και να καταχωρούν τις προσωρινές παραχωρήσεις το αργότερο μέχρι τις 31 Δεκεμβρίου." 3. Το άρθρο 5γ αντικαθίσταται από το ακόλουθο κείμενο: "Το καθεστώς τιμών θεσπίζεται με την επιφύλαξη της εφαρμογής του καθεστώτος συμπληρωματικής εισφοράς." Άρθρο 2 Ο παρών κανονισμός αρχίζει να ισχύει από την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Όσον αφορά τα άρθρο 1 σημεία 1 και 3 εφαρμόζεται από την 1η Απριλίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 30 Ιουνίου 1992.

[Source: multi_eurlex | Tokens: 2114]